محرم الحرام کے دوران دہشت گردی کا بڑا منصوبہ ناکام بنا دیا گیا

انٹیلی جنس آپریشن کے تحت محرم الحرام کے دوران دہشت گردی کا بڑا منصوبہ ناکام بناتے ہوئے ۴ مطلوب دہشت گردوں کو گرفتارکرلیا گیا۔

خبر کا کوڈ: ۴۳۰۰۸۷

تاریخ: ۲۴ آذر ۲۰۱۷ - ۲۲:۵۸

رسا نیوز ایجنسی کی رپورٹ کے مطابق انٹیلی جنس آپریشن کے تحت محرم الحرام کے دوران دہشت گردی کا بڑا منصوبہ ناکام بناتے ہوئے 4 مطلوب دہشت گردوں کو گرفتارکرلیا گیا۔

سی سی پی او طاہر خان نے پریس کانفرنس کرتے ہوئے بتایا کہ پشاور میں خزانہ کے علاقے سے انٹیلی جنس بنیادوں پر کیے گئے آپریشن کے نتیجے میں محرم الحرام کے دوران دہشت گردی کا بڑا منصوبہ ناکام بنا دیا گیا ہے۔

آپریشن کے تحت 4 مطلوب دہشت گردوں کو گرفتار کیا گیا، گرفتار دہشت گردوں کے قبضے سے 2 دستی بم، 3 ایس ایم جیز اور 2 پستول سمیت 5 کلو بارود بھی برآمد کیا گیا۔

سی سی پی او کا کہنا تھا کہ گرفتار دہشت گرد سکیورٹی فورسز پر حملوں میں بھی ملوث ہیں، دہشت گردوں میں عبد اللہ محرم الحرام کے دوران پشاور میں بارود نصب کر رہا تھا، جس کا تعلق باجوڑ ایجنسی سے ہے جب کہ دوسرا فورسز پر حملوں میں ملوث، تیسرا اور چوتھا دہشت گرد بھتہ خوری اور دیگر وارداتوں میں مطلوب تھے۔/۹۸۹/ف۹۴۰/